open-index/open-wikipedia-markdown huggingface dataset:
מליניב

**מליניב** (באוקראינית: **Млинів**; בפולנית: **Młynów**, **מלינוב**) היא עיירה במחוז רובנו שבמערב אוקראינה, על גדות נהר איקבה (Ikva), בה התקיימה עד השואה קהילה יהודית גדולה.

העיירה נזכרת מתחילת המאה ה-16, ובחלוקת פולין נכללה בשטחי האימפריה הרוסית. בשנת 1921, בעקבות הסכם ריגה, נכללה העיירה בתחום הרפובליקה הפולנית השנייה.

מלינוב מהווה מרכז של "ראיון מלניוב" שבשנים 1962-1995 כלל גם דמידיבקה וסביבתה וכיום מהווים ראיון עצמאי.

## יהודי מליניב
בעיר היו קהילות של חסידות טריסק, חסידות קרלין וחסידות אליק. רבי אהרן פרלוב, ה"בית אהרן" מקרלין, נקבר בעיירה. בעשור הראשון המאה ה-20 נמצא קברו והאוהל והמצבה חודשו. כמו כן נקנה ונבנה בית הכנסת של חסידות קרלין בעיר.

בין מלחמות העולם נמנו בעיירה כ-600 יהודים, כמחצית תושביה, והתקיימו בה פעילות ציונית ובית ספר עברי. פעילות זו נאסרה עם כיבוש האזור בידי הסובייטים בספטמבר 1939.

ב-24 ביוני 1941, זמן קצר לאחר תחילת מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות, ובהן חובת ענידת סרט זרוע, החרמת רכוש ודברי ערך וחובת ביצוע עבודות כפייה. במהלך חודש יולי נרצחו בעיירה עשרות יהודים, ובהם רב הקהילה. בסתיו 1941 שולחו כחמישים יהודים מהעיירה לעבודה ברובנו, ונרצחו בה.

ב-22 במאי 1942 רוכזו יהודי העיירה בגטו מוקף גדר תיל, אליו הובאו מאות יהודים נוספים מיישובי הסביבה. בזמן פעילות הגטו התארגנה בו קבוצת מחתרת, בראשות אברהם בן ציון הולצקר, אשר אספה נשק וצידה, אך לא הספיקה לפעול.

ב-9 באוקטובר 1942 בוצעה בגטו שבעיירה אקציית חיסול, בה נרצחו כל יושביו בבורות ירי. לאחר מכן, ערכו הגרמנים והאוקראינים מצוד אחר יהודים שהסתתרו בעיירה ובסביבתה, ו-66 יהודים שאותרו נרצחו אף הם.

## קישורים חיצוניים

* 
* 
* 
* 
* 
* 

קטגוריה:גטאות באוקראינה
קטגוריה:מחוז רובנו: עיירות יהודיות
קטגוריה:בורות ירי בשואה
מצ'ייוביצה

**מַצִ'ייוֹבִיצַה** (בפולנית: **Maciejowice**) הוא כפר במחוז גרבולין שבפרובינציית מזוביה בפולין, בו התקיימה עד השואה קהילה יהודית גדולה.

## תולדות היישוב
מצ'ייוביצה נזכר לראשונה באמצע המאה ה-12, ובמאה ה-16 הוענקו לו זכויות עיר, ונקבעו בו ירידים שנתיים וימי שוק. במהלך המאה ה-18 היה היישוב בבעלות משפחות אצולה פולניות.

בשנת 1870 נטלו הרוסים את זכויות העיר מהיישוב, בעקבות מרד ינואר.

## יהודי מצ'ייוביצה
בין מלחמות העולם נמנו בכפר כ-1,000 יהודים, למעלה משליש מתושביו, והתקיימה בו פעילות של המפלגות הציוניות ושל אגודת ישראל.

ב-17 בספטמבר 1939 נכבש הכפר בידי הגרמנים, ואלו הטילו על יהודיו גזירות שונות, ובהן חובת תשלום סכומי כופר, הגבלות תנועה, חובת ענידת סרט זרוע וגיוס לעבודות כפייה, חלקן במחנות עבודה.

במחצית השנייה של 1941 רוכזו יהודי הכפר בגטו שהוקם בו, אשר נשמר בידי שוטרים פולנים. בספטמבר 1942 גורשו כל יושבי הגטו בידי גרמנים ופולנים לגטו סובולב, ומשם שולחו למחנה ההשמדה טרבלינקה כעבור תקופה קצרה.

## קישורים חיצוניים

* 
* 
* 

קטגוריה:מזוביה: יישובים
קטגוריה:קהילות יהודיות בפולין
קטגוריה:גטאות בפולין
נורת'רופ F-5

ה**נורת'רופ F-5 טייגר II** (לדגמים **E** ו-**F**) המוכר גם בכינוי **פרידום פייטר** (לדגמים **A** ו-**B**) הוא מטוס קרב סילוני על קולי מתוצרת חברת נורת'רופ שתוכנן בשנות ה-50 המאוחרות. המטוס היה קטן, פשוט וזול יחסית למטוסי קרב אמריקאים באותה התקופה, כגון ה-F-4 פנטום, ולכן היה מטוס ייצוא מוצלח שהתאים לחילות קטנים יחסית. חיל האוויר האמריקאי לא ראה במטוס כלי מלחמה מתאים, אך רכש כ-1,200 מטוסי אימון מדגם T-38 טאלון, שהוא פיתוח ישיר של ה-F-5.

המטוס היווה את נקודת ההתחלה לתכנון המטוס נורת'רופ YF-17 ולפיתוח של הF/A-18 הורנט. חברת נורת'רופ פיתחה גם גרסה מתקדמת, ה-F-20 טייגרשארק, שנועדה להחליף את ה-F-5, אך החברה לא הצליחה למצוא לו לקוחות והפרויקט בוטל.

## מפעילים
### מפעילים נוכחיים
*
*
*
*
*
*
*
* – ב-2018 החלה איראן לפתח גרסה משלה למטוס בשם "כוסר". במהלך מבצע שאגת הארי הותקפו יעדי חיל האוויר האיראני וביניהם גם מטוס זה.
*
*
*
*
*
*
*
*
*
*
*
*
*
*
*
*

### מפעילים בעבר
*
*
*
*
*
*
*
*

## קישורים חיצוניים

* 

## הערות שוליים

קטגוריה:מטוסי קרב מתוצרת ארצות הברית
קטגוריה:מטוסי קרב סילוניים
קטגוריה:טיגריס בתרבות
קטגוריה:מטוסי קרב של הדור השלישי
קהילת בית אל בזכרון יעקב

[250px|ממוזער|שמאל|שלט בכניסה למפעל בית אל בזכרון יעקב עם סמל [תיבת נוח]]
250px|ממוזער|שמאל|מקהלת חברי מפעל קהילת בית אל שרה מזמורי תהילים בפני מבקרים ישראלים
250px|ממוזער|שמאל|חלקת קהילת בית אל בבית הקברות בחיפה
**קְהִילַּת בֵּית אֵל** היא קבוצה של נוצרים ציוניים המונה היום כ-800 חברים המתגוררים בעיקר בזכרון יעקב ובבנימינה וחיים חיי שיתוף במסגרת של קומונה.

הסמליל של תעשיות בית אל הוא תיבת נח ומעליה קשת, בדומה לסיפור נח שבנה את התיבה להגן על יושביה, גם מערכות סינון האוויר המיוצרות על ידי תעשיות בית אל נועדו למגן את האוכלוסייה.

לקהילה מפעלים לעיבוד שבבי, הזרקת פלסטיק, קווי ייצור ומזון. כמו כן, לקהילה חנות מפעל כשרה בזכרון יעקב ובה דברי מאפה, מוצרי שוקולד, מגוון שמיכות ועוד.

## היסטוריה
הקהילה הגיעה לישראל בשנת 1963 בהנהגתה של האחות הגרמניה אמה ברגר. לאחר שנרפאה ממחלה קשה ראתה בכך נס ונדרה נדר להקדיש את חייה לעבוד את אלוהים. הדרך בה בחרה לעשות זאת הייתה על ידי עזרה בפועל לשיבת העם היהודי לארץ ישראל, כמובטח במקורות. ברגר ואחותה אלזה הצליחו לרכז אנשים שהסכימו לדרכה בשם קהילת בית אל. חברי הקהילה עזבו את הזרמים השונים בנצרות ויצאו מהכנסייה, הם מאמינם בתנ"ך ובברית החדשה כלשונם, ללא פרשנויות. ברגר שלחה שליחים לתור את ישראל ולמצוא מקום להתיישב בו. הם מצאו באקראי בזכרון יעקב את בית ההבראה של דורה שוורץ ליד אחוזת לנגה שהיה נטוש ועמד למכירה. 

התיישבות הגרמנים בזכרון יעקב העלתה התנגדות קשה מצד המועצה המקומית בזכרון יעקב וחוגים דתיים שחששו מפעילות מיסיונרית של הקהילה וכינו אותה בשם כת. רק לאחר דיון משפטי ממושך אישר בית המשפט העליון את הרכישה (ראו "משפט אמה ברגר").

בשנת 1977 חברי הקהילה החלו לייצר מערכות סינון אוויר ובשנת 1999 הוקמה חברת תעשיות בית אל זכרון יעקב בע"מ בבעלות קיבוץ בית אל. בתחילה הביקוש לתוצרתם היה מצומצם,  אולם לאחר מלחמת המפרץ עלה הביקוש למוצרים, וכיום חברת תעשיות בית אל זכרון יעקב בע"מ מייצאת את מוצריה לכ-70 מדינות. לקהילה מפעלים בזכרון יעקב, אזור התעשייה שח"ק, אזור תעשייה בני יהודה, מושב מגן שאול ואזור התעשייה ספיר בערבה.

בשנת 2004 קבלו חברי הקהילה מעמד של תושבי קבע בישראל. ילדי הקהילה בגיל גיוס משרתים בצה"ל בתפקידים טכניים.

### מנהגי הקהילה
מתוך רצון לחיות חיים שוויוניים המבוססים על ערכי הצניעות, ההרמוניה והתנ"ך, התאגדו חברי הקהילה לקיבוץ עירוני, כאשר כל אחד תורם כפי יכולתו ומקבל לפי צרכיו. הקהילה מחזיקה בית הורים לזקני הקהילה הממוקם בבנין הראשי של פנסיון דורה שוורץ לשעבר, חדר אוכל משותף בו הם אוכלים בצהרים, משק חי לתוצרת העצמית ואולם תפילה. לקהילה אין כנסייה או כומר. ילדי הקהילה לומדים בבית ספר של הקהילה ובכיתה ט' עובדים במפעלי התעשייה ומקבלים הכשרה מקצועית - טכנולוגית, במקביל ללימודים בבית הספר.

הקהילה קוברת את מתיה במתחם בתי הקברות בחיפה שם גם קבורה אמה ברגר. קבריהם אחידים ואין עליהם צלב.

## קישורים חיצוניים

* 
* קהילת בית אל בזכרון יעקב, באתר מכון גתה.
* עדת הנוצרים של אמה ואלזה ברגר, באתר מלון
* 
* 
* אתר חנות המפעל דודה ברטה של קהילת בית אל בזכרון יעקב
* 

## הערות שוליים

קטגוריה:זכרון יעקב
קטגוריה:ציונות נוצרית 
קטגוריה:ישראל: נצרות פרוטסטנטית
קטגוריה:תפוצה גרמנית בישראל
קטגוריה:יישובים פרוטסטנטיים בישראל
קטגוריה:בנימינה
מקוב מזובייצקי

**מקוב מזובייצקי** (בפולנית: **Maków Mazowiecki**) היא עיירת מחוז בפרובינציית מזוביה שבפולין, בה התקיימה עד השואה קהילה יהודית גדולה.

## תולדות היישוב

למקוב הוענקו זכויות עיר בשנת 1421. שריפות שפרצו בעיר בשנים 1620 ו-1787 החריבו אותה. בשנת 1815 נכללה העיירה בתחום פולין הקונגרסאית.

## יהודי מקוב מזובייצקי
בין מלחמות העולם עוד נמנו בעיירה כ-3,600 יהודים- כלומר בערך מחצית מתושביה דאז (בערך כ- 7,200 תושבים). 

עד השואה- התקיימה בעיירה זו, פעילות ציבורית יהודית מגוונת.

ב-5 בספטמבר 1939 נכבשה העיר בידי הגרמנים, ואלו הטילו על יהודיה גזירות שונות, ובהן חובת גילוח פאות וזקנים, חובת השתחוות בפני גרמנים, החרמת רכוש וגיוס לביצוע עבודות כפייה. ב-23 באוקטובר 1939 חולל בית הכנסת בעיר. ב-12 בפברואר 1940 נרצחו ביער סמוך לעיר כ-500 חולים וקשישים יהודים מהעיר, וב-30 באוגוסט 1940 נורו 20 איש בסמוך לבית הכנסת המקומי.

בדצמבר 1940 רוכזו יהודי העיר וסביבתה, כ-5,500 איש, בגטו מוקף גדר תיל שהוקם בה, אשר שעריו ננעלו באוקטובר 1941. רבים מיושבי הגטו מתו מרעב, מקור וממגפות. מעת לעת שולחו יהודים מהגטו שבעיר למחנות עבודה. ביולי 1942 הוצאו להורג בפומבי כמה עשרות יהודים מהגטו, חלקם בגין הברחת מזון.

ב-18 בנובמבר 1942 נערכה בגטו שבעיר אקציה, במסגרתה נערכה ביהודי המקום סלקציה, וכ-5,000 איש גורשו לגטו מלאווה, ממנו שולחו תוך זמן קצר לאושוויץ. בעת האקציה רצחו הגרמנים כ-50 קשישים וילדים יהודים בשטח הגטו.

בין אחרוני היהודים ששרדו את השואה, שמקורם מעיירה זו, הוא דוד עזריאלי. בדומה לעזריאלי, יהודים רבים מעיירה זו- מבין אלו ששרדו את השואה, היגרו למדינות אחרות.   

## קישורים חיצוניים

* 
* 
* 
* 
* 
* 

קטגוריה:מזוביה: ערים
קטגוריה:מזוביה: עיירות יהודיות
קטגוריה:גטאות בפולין
מתיאס אנאר

**מתיאס אֶנאר** (בצרפתית: **Mathias Énard**; נולד ב-11 בינואר 1972) הוא סופר ומתרגם צרפתי זוכה פרס גונקור.

## ביוגרפיה
אנאר הוא יליד ניור שבמערב צרפת, בוגר לימודי ערבית ופרסית ב-INALCO, המכון הלאומי הצרפתי ללימודי שפות ותרבויות המזרח. לאחר סיום לימודיו התיישב בברצלונה, שם הוא מלמד ערבית באוניברסיטה.

## יצירתו
אנאר תרגם שתי יצירות, אחת מערבית ואחת מפרסית, וחיבר עשרה ספרי פרוזה. בשנת 2010 זכה בפרס גונקור לספרות לגיל תיכון על הנובלה Parle-leur de batailles, de rois et d'éléphants (מילולית: "דבר איתם על קרבות, על מלכים ועל פילים").
ספרו האחרון, Boussole (מילולית: "מצפן"), זכה בפרס גונקור לשנת 2015.

בנוסף לשני אלה זכה במספר פרסים נוספים בעולם הפרנקופוני, כגון פרס אדמה דה לה רושפוקו, פרס דצמבר, פרס קנדיד, ואחרים.

## ספריו שתורגמו לעברית
* **האזור** (Zone), תרגם משה רון, הוצאת חרגול בשיתוף עם עובד, 2013 
* **רחוב הגנבים**, תרגם משה רון, הספריה לעם, עם עובד, 2019 
* **מצפן**, תרגם משה רון, הוצאת חרגול, 2021

## קישורים חיצוניים

* 
* 
* אריק גלסנר, על "האזור", של מתיאס אנאר, המדור לספרות ב"7 לילות" של "ידיעות אחרונות", 21 בפברואר 2014
* 

## הערות שוליים

קטגוריה:סופרים צרפתים
קטגוריה:מתרגמים צרפתים
קטגוריה:זוכי פרס גונקור
קטגוריה:צרפתים שנולדו ב-1972
מרצ'ינקנץ

**מרצ'ינקנץ ** (בליטאית: **Marcinkonys**, מרצינקוניס; בפולנית: **Marcinkańce**, מרצ'ינקנצה) הוא כפר במחוז אליטא שבדרום ליטא, בו התקיימה עד השואה קהילה יהודית גדולה.

היישוב נזכר משנת 1637, עת היה מתחם מבוצר. צמיחתו של היישוב החלה לאחר חיבורו לקו מסילת הברזל ורשה-סנקט פטרבורג בשנת 1864.

לאחר מלחמת העולם הראשונה נכלל היישוב בתחום הרפובליקה הפולנית השנייה.

## יהודי מרצ'ינקנץ
בין מלחמות העולם נמנו בכפר כ-270 יהודים, רוב תושביו, ופעלו בו בית ספר עברי ותנועות נוער יהודיות. בשנת 1935 פרעו ביהודי המקום תושביו הליטאים. עם כיבוש האזור בידי הסובייטים בספטמבר 1939, נאסרה הפעילות הציבורית היהודית ביישוב.

ב-24 ביוני 1941, זמן קצר לאחר פרוץ מבצע ברברוסה, נכבש היישוב בידי הגרמנים, ובו ביום ביצעו ליטאים מעשי שוד, התעללות ורצח ביהודיו. בד בבד הוטלו על יהודי היישוב תשלומי כופר, והם נצטוו לענוד טלאי צהוב. יושב ראש היודנרט, אהרון קוברובסקי, תמך בקבוצת צעירים שהתכוונה להצטרף לפרטיזנים ואף תיקצב רכישה של 12 רובים.

באפריל 1942 רוכזו כ-600 יהודי היישוב והפליטים היהודים שהגיעו אליו בגטו  מגודר בן 14 בתים שהוקם בו, בו התקיימה צפיפות רבה. ב-2 בנובמבר 1942, הוקף הגטו והיהודים נצטוו להתייצב למשלוח. יושב ראש היודנראט, קוברובסקי, צעק ליהודים להימלט והם אכן רצו לכיוון הגדרות. גרמנים וליטאים פשטו על הגטו שבכפר, ורצחו ביריות קרוב ל-130 יהודים שיצאו מבתיהם. לאחר מכן עברו מבית לבית, וחיפשו אחר יהודים מסתתרים. כאשר הגיעו לבונקר בו הסתתר ראש היודנרט, ירו עליהם היהודים המסתתרים, ואלו נרצחו בידי הגרמנים באמצעות רימונים. לאחר מכן הסגירו ליטאים מקומיים לגרמנים יהודים שתפסו בעת שבזזו את בתיהם.

במהלך האקציה הצליחו להימלט מהגטו יהודים רבים, ובמצוד שערכו אחריהם הגרמנים, מצאו ורצחו למעלה מ-100 מהם.

## קישורים חיצוניים

* 
* 
* [מאמר של [כריסטופר בראונינג] המתאר את גורל יהדות העיירה מרצ'ינקנץ לאור שני דוקומנטים חדשים]

קטגוריה:ליטא: ערים
קטגוריה:ליטא: עיירות יהודיות
קטגוריה:שואת יהודי ליטא
קטגוריה:מחוז אליטא
קטגוריה:אתרי מרידות יהודים בשואה
קטגוריה:יישובים שהוקמו ב-1637
שיטה איטרטיבית

[ממוזער|350px|דוגמה לשיטה איטרטיבית היא [שיטת ניוטון-רפסון. מציאת השורש של הפונקציה (בכחול) נעשית באמצעות סדרת קירובים תוך שימוש במשיק (באדום)]]
במתמטיקה חישובית, שיטה איטרטיבית היא אלגוריתם המייצר סדרת קירובים עוקבים לפתרון בעיה נתונה. כל קירוב מחושב על בסיס הקירובים הקודמים לו, והוא טוב יותר מהם. שיטה זו נחשבת מתכנסת אם סדרת הפתרונות מתקרבת בהדרגה לפתרון המדויק עבור קלט התחלתי מסוים. על אף שקיימת עדיפות לשיטות בעלות התכנסות מוכחת, בפועל נפוץ השימוש גם בשיטות איטרטיביות המשלבות היוריסטיקה, שכן אלו לרוב מציעות מהירות חישוב גבוהה יותר, גם במחיר של העדר ביטחון מוחלט להתכנסות.  

דוגמה מוכרת לשיטה איטרטיבית היא אלגוריתם למציאת שורשים של פונקציה (או מערכת משוואות),  כדוגמת שיטת ניוטון-רפסון. היא משתמשת בניחוש ראשוני כדי לייצר סדרת קירובים לפתרון.  

שיטה איטרטיבית נבדלת משיטה ישירה, שבה הבעיה נפתרת באמצעות סדרת פעולות סופית. בהיעדר שגיאות עיגול, שיטות ישירות צפויות להחזיר את הפתרון המדויק (כדוגמת פתרון מערכת משוואות A\mathbf{x}=\mathbf{b} באמצעות שיטת החילוץ של גאוס). במקרים רבים שיטות איטרטיביות הן השיטות היחידות לפתרון לבעיה ובפרט במערכות משוואות לא ליניאריות. שיטות איטרטיביות שימושיות גם במערכות ליניאריות מרובות משתנים (לעיתים עם מיליוני משתנים) שבהן שיטות ישירות עשויות להיות יקרות לחישוב. 

## קישורים חיצוניים

* 

קטגוריה:אנליזה נומרית
CDS

**CDS** (ראשי תיבות של **Credit Default Swap**, בתרגום חופשי: **חוזה החלף לסיכוני אשראי**) הוא נגזר אשראי נפוץ המאפשר העברת חשיפת אשראי בין צדדים בעסקה. ה-CDS הוא חוזה בין שני צדדים שמשמש כביטוח מחדלות פירעון של מנפיק פרטי או מדינה. גופים גדולים בשוק ההון הגלובלי כגון קרנות גידור, בנקי השקעות ומשקיעים מתוחכמים גדולים משתמשים בהם גם להימור על מצבן של חברות. החוזה הוא הסכם כי מוכר ה-CDS יפצה את הקונה בתשלום במקרה של פשיטת רגל של בעל החוב או בהתקיים אירוע אשראי מהותי אחר שעליו הוסכם, בתמורה קונה החוזה משלם סדרה של תשלומים (הנקראים מרווח או עלות) למוכר.

ה-CDS הומצאו בשנת 1994 על ידי בליית' מאסטרס מבית ההשקעות JP Morgan Chase והשימוש בם הואץ מאז שנת 2003. בסוף שנת 2007 סך מכשירי ה-CDS שהונפקו היה 62.2 טריליון דולר כשבעקבות משבר הסאבפריים הסכום הכולל ירד ל-26.3 טריליון באמצע שנת 2010 ול-25.5 טריליון בראשית שנת 2012. החוזים הללו אינם נסחרים בבורסה ואין דיווח הנדרש של עסקות לסוכנות ממשלתית. במהלך המשבר הפיננסי של 2008 חוסר השקיפות בשוק העצום הזה הפך לדאגה לרגולטורים מכיוון והוא היווה סיכון מערכתי לכל המערכת הפיננסית.

טווח החוזים נע בין שנה ל-10 שנים כשהטווח הרווח ביותר הוא 5 שנים.

המצב הרווח ל-"אירוע אשראי" הוא דיפולט אך יכול גם להיות אירועים כמו אי תשלום, ארגון חוב מחדש ופשיטת רגל כוללת, או אפילו ירידה בדירוג האשראי של הלווה. במקרים של חוזי CDS על חובות ריבוניים של מדינות אירועי אשראי יכולים לכלול ביטוח מפני התכחשות המדינה לחובה, הקפאת חוב.

משקיע או ספקולנט יכול "לקנות הגנה" על מנת לגדר את הסיכון של דיפולט באג"ח או במכשיר חוב אחר, ללא קשר לשאלה אם המשקיע הנ"ל מחזיק או בעל עניין או נושא כל סיכון להפסד בגלל מכשיר החוב עליו הונפק חוזה ה-CDS.

מרווח ה-CDS הוא הסכום השנתי אותו קונה ההגנה חייב לשלם למוכר ההגנה לאורכו של החוזה והוא מבוטא באחוזים של הסכום. לדוגמה, אם מרווח ה- CDS של איגרת חוב קונצרנית מסוכנת הוא 50 נקודות בסיס, או 0.5% (1 נקודת בסיס = 0.01%), והמשקיע קונה הגנה מבנק בדירוג AAA בשווי של $10,000,000 עליו יהיה לשלם לבנק 50,000$. תשלומים ישולמו בדרך כלל על בסיס רבעוני ויימשכו עד שחוזה CDS יפקע או עד לאירוע אשראי בנייר.

## השוני מביטוח
חוזי ה-CDS מזכירים מאוד את מאפייני הביטוח, משום שהקונה משלם פרמיה ובתמורה מקבל סכום כסף אם אירוע חריג מתרחש.
עם זאת יש גם הבדלים רבים, ההבדל החשוב ביותר הוא שפוליסת ביטוח מספקת שיפוי כנגד ההפסדים שנגרמו בפועל לבעל הפוליסה על נכס שבו הוא מחזיק עניין ביטוחי. לעומת זאת CDS מספק תשלום שווה לכל המחזיקים המחושב באמצעות שיטה נפוצה ומוסכמת. בעל החוזה לא צריך להיות בעלים של נכס הבסיס ואפילו לא צריך לסבול הפסד מאירוע האשראי, ולכן יכולים לשמש חוזי ההחלף הללו לביצוע ספקולציות על מכשירי חוב.

## סיכון
כאשר שני צדדים נכנסים לחוזה CDS, הקונה והמוכר של חוזה ההגנה חשופים כל אחד לסיכון הנגדי של הצד השני.

## ראו גם
* סיכון אשראי

## קישורים חיצוניים

* הסבר ונתונים בנושא CDS, באתר בנק ישראל
* CBS '60 minutes' video on CDS, באתר CBS
* 

קטגוריה:אשראי
אתאיזם מפורש ומרומז

לפי ג'ורג' המילטון סמית', **אתאיזם מפורש** ו**אתאיזם מרומז** הם סוגים של אתאיזם. אתאיזם מרומז מוגדר כ"העדר אמונה תיאיסטית ללא דחייה שלה באופן מודע" בזמן ש"אתאיזם מפורש" הוא "העדר אמונה תיאיסטית בעקבות דחייה מודעת שלה".אתאיסטים מפורשים בחנו את הרעיון של אלים ומסרבים להאמין שיש כאלו. אתאיסטים מרומזים, למרות שלא מחזיקים בעצמם אמונות הקשורות באלים, לא דחו את הרעיון או לא בחנו אותו לעומק. הוגים אחרים התנגדו להגדרות אלו וסברו כי מצב של "העדר תאיזם" אינו מקביל ל"אתאיזם" ולכן אתאיזם מרומז, אינו אתאיזם כלל.

## אתאיזם מרומז
סמית' מגדיר "אתאיזם מרומז" כ"העדר אמונה תיאיסטית ללא דחייה שלה באופן מודע". "העדר אמונה תיאיסטית" הוא ביטוי המאגד בתוכו צורות רבות של אי־אמונה באלים. ביטוי זה יכלול את כל המבוגרים שמעולם לא שמעו על התפיסה של אלוהות, ואת המבוגרים שמעולם לא חשבו לעומק על הרעיון. הביטוי יכלול גם את האגנוסטיקנים שטוענים שהם לא מאמינים כלל באלים (על־אף שהם מצהירים שהם לא אתאיסטים). ישנה מחלוקת על האם גם ילדים שנולדו זה עתה נכללים בקטגוריה זו. בשנת 1772 כתב הברון ד'אולבאק ש"כל הילדים נולדים אתאיסטים; אין להם מושג אודות אלוהים". סמית' עצמו אינו מעולם לא הביע דעה בנושא ילדים שזה עתה נולדו, אך בבירור מסווג ילדים שלא שמעו מעולם על תפיסת האלוהות כאתאיסטים:

ארנסט נייגל מתנגד להגדרת האתאיסטיות של סמית' ומסווג אותה כ"היעדר תאיזם", בעודו כולל רק אתאיזם מפורש כחלק מהאתאיזם:

## אתאיזם מפורש
סמית' מגדיר "אתאיזם מפורש" כ"העדר אמונה תיאיסטית בעקבות דחייה מודעת שלה". הוא מציין שמספר מניעים לאתאיזם מפורש הם שכלתניים, וכמה הם לא. על המניעים השכלתניים הוא אומר:

לדעת סמית', אתאיזם ביקורתי מחולק לשלוש תתי־קבוצות:
# ההשקפה שבדרך־כלל מתבטאת בעזרת ההצהרה "אני לא מאמין בקיום של אל או ישות על־טבעית";
# ההשקפה שבדרך־כלל מתבטאת בעזרת ההצהרה "אלוהים לא קיים" או "קיומו של אלוהים הוא בלתי אפשרי";
# ההשקפה ש"מסרבת לדבר על קיומו של אלוהים" מכיוון ש"הרעיון של אלוהים בלתי ניתן להבנה".
למרות שכמצוין למעלה, נאגל מתנגד לזהות את מה שסמית' קורא לו "אתאיזם מרומז" כאתאיזם, שני המחברים כן מסכימים מאוד על החלוקה לשלוש תתי־הקבוצות של "אתאיזם מפורש" כפי שהן מופיעות להלן. נאגל לא משתמש בחיבוריו במילה "מפורש".

## ראו גם
* אגנוסטיות
* איגנוסטיות
* נונתאיזם
* אתאיזם חלש וחזק

## הערות שוליים

קטגוריה:אתאיזם
צ'פלה (סופה טרופית)

**צַ'פַּלַה** (באנגלית: **Chapala**) היא סופה טרופית שגרמה נזק רב בתימן בנובמבר 2015.

הסופה הנדירה היא היחידה מסוגה בהיסטוריה המתועדת של תימן. היא התפתחה כציקלון מעל האוקיינוס ההודי, אך בניגוד למרבית הסופות הטרופיות הנוצרות באוקיינוס ההודי, שמגיעות למפרץ בנגל, היא המשיכה לעבר הים הערבי. סופות הממשיכות לים הערבי, אם הן מגיעות ליבשה, פוגעות בדרך כלל בעומאן. צ'פלה, לעומת זאת, באופן חריג, המשיכה לכיוון תימן, עברה מעל האי התימני סוקוטרה ועלתה על היבשה ליד עיר הנמל אל-מוכלא, שבאותו הזמן הייתה בשליטת שלוחה של ארגון הטרור "אל-קאעידה".

באזורי הפגיעה בתימן ירדה ביממה אחת כמות משקעים שיורדת באותו אזור במשך 2–3 שנים בממוצע.

## קישורים חיצוניים

קטגוריה:אסונות טבע ב-2015
קטגוריה:אסונות בתימן
קטגוריה:תימן: היסטוריה
קטגוריה:סופות ציקלון
קטגוריה:2015 בתימן
קטגוריה:2015 באסיה
קטגוריה:2015 באפריקה
פאולו אוצ'לו

[ממוזער|שמאל|300px|[קרב סן רומאנו, הפנל מן הגלריה הלאומית.]]
**פאולו די דונו** המכונה **פאולו אוצ'לו** (באיטלקית: ** Paolo Uccello**)  (1397, פרטווקיו, טוסקנה – 10 בדצמבר 1475, פירנצה, טוסקנה), צייר איטלקי, היה ידוע בזכות עבודתו החלוצית על פרספקטיבה ליניארית.
ביוגרפיה של פאולו אוצ'לו נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר", כרך ראשון.

## קורות חייו
פאולו אוצ'לו נולד בשנת 1397 בעיירה פרטווקיו שבקרבת ארצו שבטוסקנה. אביו דונו די פאולו היה גלב-רופא, אמו אנטוניה הייתה בת פירנצה. בשנת 1407, בהיותו בן 10 התקבל, כשוליה בסדנה של לורנצו גיברטי. בערך באותו זמן החלה ידידותו רבת השנים עם דונטלו. ב-1414 התקבל ל-Compagnia di San Luca (הגילדה של הציירים) שנה לאחר מכן קודם לקבוצה המכובדת יותר ה-Arte dei Medici e degli Speziali. בשנים 1425 עד 1430 עבד בוונציה כיוצר פסיפסים. פרט לכך עבד רוב חייו בפירנצה. מדי פעם ביצע גם עבודת בערים אחרות: בשנים 1444-5 בפדואה, בשנים 1465-9 באורבינו,
יצירתו הידועה האחרונה היא "הצייד", מ-1470 בערך.
אוצ'לו היה נשוי לטומסה מַליפיצ'י, לזוג היו בן ובת. לפי ג'ורג'ו וזארי, בספרו "חיי הציירים, הפסלים והאדריכלים הדגולים ביותר", הבת אנטוניה הייתה גם היא ציירת.
פאולו אוצ'לו נפטר בפירנצה בשנת 1475, ונקבר בכנסיית סנטו ספיריטו.

## יצירתו
אוצ'לו הושפע מהסגנון הגותי המאוחר של גיברטי, המורה הראשון שלו. אבל אפשר לראות בו גם אחד מציירי הרנסאנס המוקדם.
אוצ'לו עסק רבות בבעיית הפרספקטיבה הליניארית. ג'ורג'ו וזארי בספרו "חיי הציירים, הפסלים והאדריכלים הדגולים ביותר" ציטט את אשתו של אוצ'לו שסיפרה עליו שהיה כל כך אובססיבי בעניין הפרספקטיבה עד שהיה נשאר ער כל הלילה כדי למצוא את נקודת המגוז המדויקת ביצירה עליה עבד.

## היצירות
טריפטיכון קרב סן רומאנו

תמונה:Paolo Uccello 016.jpg|הפנל ממוזיאון הלובר, פריז
תמונה:Uccello_—_the_Battle_of_San_Romano.jpg|הפנל מגלריית אופיצי, פירנצה
תמונה:Paolo Uccello 031.jpg|הפנל מן הגלריה הלאומית.



תמונה:Paolo uccello, san giorgio e il drago, melobourne, 1423-25 ca.jpg|"סנט ג'ורג' והדרקון",טמפרה וזהב על עץ, כנראה 1423-5, הגלריה הלאומית ויקטוריה, מלבורן
תמונה:Paolo Uccello 006.jpg|"הבריאה", פרסקו, 1424, בכנסיית סנטה מריה נובלה בפירנצה
תמונה:Paolo Uccello 044.jpg|"סיר ג'ון הוקווד", פרסקו, 1438 הדואומו בפירנצה.
תמונה:Paolo_uccello,_orologio_di_smf.jpg|שעון, 1443, הדואומו, פירנצה
תמונה:Museo di santa maria novella, chiostro verde affreschi di paolo uccello 4.JPG|"המבול", פרסקו, בכנסיית סנטה מריה נובלה בפירנצה
תמונה:Paolo uccello, annunciazione, ashmolean.jpg|"הבשורה",שמן וזהב על עץ, מוזיאון אשמוליאן, אוקספורד
תמונה:Paolo Uccello Heiliger Georg und der Drachen 1 470.jpg|"סנט ג'ורג' והדרקון",שמן על קנבס, 1456, הגלריה הלאומית, לונדון
תמונה:Paolo Uccello 050.jpg|"סנט ג'ורג' והדרקון",טמפרה על עץ, כנראה 1456-60, מוזיאון Jacquemart-André, פריז
תמונה:Hunt in the forest by paolo uccello.jpg| "הצייד", בערך 1470, טמפרה על עץ. מוזיאון אשמוליאן, אוקספורד


## קישורים חיצוניים

* אתר פאולו אוצ'לו (אנגלית)
*  פאולו אוצ'לו ב"חיי אישים" של וזארי (תרגום אנגלי)
* אוצ'לו באתר Web Gallery of Art (אנגלית) 
* אוצ'לו באתר The Florence Art Guide (אנגלית)
* 
* 

## הערות שוליים

קטגוריה:חיי הציירים, הפסלים והאדריכלים הדגולים ביותר
קטגוריה:ציירים איטלקים במאה ה-14
קטגוריה:ציירים איטלקים במאה ה-15
קטגוריה:ילידי 1397
קטגוריה:נפטרים ב-1475
עורק מתלה המעי העליון

ממוזער|עורק מתלה המעי העליון וסעיפיו
**עוֹרֵק מִתְלֵה הַמְּעִי הָעֶלְיוֹן** (TA: arteria mesenterica superior), הידוע גם בראשי התיבות באנגלית **SMA**, הוא עורק בבטן היוצא מאבי העורקים ומספק דם למעי הדק, למעי הגס וללבלב.

## אנטומיה
ראשיתו של העורק בהיבט הקדמי של אבי העורקים בגובה גבולה התחתון של החוליה המותנית הראשונה. על פי רוב, נקודה זו נמוכה בכסנטימטר מנקודת יציאתו של גזע הבטן. לאחר צאתו העורק יורד לפנים, תוך שהוא עובר מאחורי ומתחת לצוואר הלבלב ווריד הטחול. מתחת לחלק זה של העורק נמצאים וריד הכליה השמאלי, החלק השלישי של התריסריון, והזיז האונקלי של הלבלב.

העורק מתקדם באופן טיפוסי לשמאלו של וריד מתלה המעי העליון. לאחר שהוא עובר את צוואר הלבלב, מתחיל העורק להתפצל לענפיו.

### סעיפים
עורק הלבלב והתריסריון התחתון מספק דם לראש הלבלב ולחלקים העולה והתחתון של התריסריון. עורקי המעי הריק ועורקי המעי העקום מספקים דם לשני חלקים אלה של המעי הדק. עורק המעי העקום והמעי הגס מספק דם לחלקו האחרון של המעי העקום, למעי העיוור ולתוספתן. עורק המעי הגס הימני מספק דם למעי הגס העולה, ואילו עורק המעי הגס האמצעי מספק דם למעי הגס הרוחבי, למעט השליש המרוחק שלו.

עורק המעי העקום והמעי הגס, עורק המעי הגס הימני ועורק המעי הגס האמצעי משיקים אחד עם השני ויוצרים את עורק המעי הגס השולי (arteria marginalis coli) העובר לאורך הגבול הפנימי של המעי הגס ומתחבר לסעיפים של עורק המעי הגס השמאלי, אשר יוצא מעורק מצע המעי התחתון.

## התפתחות עוברית
ממוזער|עורק מתלה המעי העליון בעובר בן שישה שבועות
עורק מתלה המעי העליון מספק דם למבנים שמקורם במעי האמצעי (midgut).

## היבטים קליניים
בהשוואה לכלי דם אחרים בגודל דומה, עורק מתלה המעי העליון נמצא מעורב פחות בטרשת עורקים, ככל הנראה בשל גורמים המודינמיים הקשורים בזרימה בו. חסימה חריפה של העורק מובילה לאיסכמיה של המעי, ולה השלכות קשות, עם תמותה של 80%. העורק יכול ללחוץ על וריד הכליה השמאלי, ובכך להביא לתסמונת מפצח האגוזים. הוא גם יכול ללחוץ על החלק השלישי האופקי של התריסריון, ובכך להביא לתסמונת עורק מתלה המעי העליון.

## קישורים חיצוניים

קטגוריה:עורקי הבטן והאגן
עורק מתלה המעי התחתון

ממוזער|איור המראה את אספקת הדם של עורק מתלה המעי התחתון
**עוֹרֵק מִתְלֵה הַמְּעִי הַתַּחְתּוֹן** (TA: arteria mesenterica inferior), הנקרא גם בראשי התיבות באנגלית **IMA**, הוא עורק בבטן היוצא מאבי העורקים הבטני ומספק דם לחלקו המרוחק של המעי הגס ולחלקה העליון של החלחולת.

## אנטומיה
ראשיתו של העורק במוצאו מאבי העורקים הבטני בגובה החוליה המותנית השלישית, מתחת לנקודת ההסתעפות של עורק הכליה ומעל להתפצלות אבי העורקים לעורקי הכסל המשותפים.

### סעיפים
מעורק מתלה המעי התחתון מסתעפים עורק המעי הגס השמאלי, המספק את המעי הגס היורד ומתחבר עם עורק המעי הגס השולי, ענפי המעי העקול אל המעי העקול ועורק החלחולת העליון, שמספק את החלחולת והוא למעשה סופו של עורק מתלה המעי התחתון. כל אחד הסעיפים האלה מתפצל לקשתות המספקות דם למעי הגס במרווחים שווים.

### מבנים סמוכים
עורק מתלה המעי התחתון מלווה לאורך מהלכו בווריד מתלה המעי התחתון, המתנקז אל וריד הטחול.

## התפתחות עוברית
ממוזער|אספקת הדם בעובר בן שישה שבועות. עורק מתלה המעי התחתון נמצא בחלקו הזנבי של העובר.
עורק מתלה המעי התחתון מספק דם למבנים שהתפתחו בעובר מהמעי האחורי. 

## היבטים קליניים
עורק מתלה המעי התחתון או סעיפיו נכרתים בעת כריתה של חצי המעי הגס השמאלי.

כליית פרסה, מום נפוץ של הכליות, תהיה ממוקמת מתחת לעורק.

## ראו גם
* עורק מתלה המעי העליון

קטגוריה:עורקי הבטן והאגן
קלוטרימאזול

**קלוטרימאזול** (באנגלית: **Clotrimazole**) הוא תכשיר אנטי-פטרייתי לטיפול מקומי של סוגים שונים של זיהומים פטרייתיים. התרופה יעילה לטיפול בזיהומים פטרייתיים של העור. ניתן למרוח אותה בכפות ואצבעות הרגליים, בתי שחי, מפשעה, קפלי עור ואזורים אחרים של העור ובזיהומי קאנדידה של הפה, הנרתיק או הפין.

קלוטרימאזול התגלה ב-1969.

התרופה קיימת בצורת קרם, תמיסה ותרסיס לטיפול בזיהומי עור, ובצורת פתילות וקרם המוחדרים לתוך הנרתיק. תופעות לוואי בעקבות שימוש בקלוטרימאזול הן נדירות ביותר, אם כי חלק מהמטופלים עלולים לחוש צריבה וגירוי בעור באזור המטופל.

אופן נטילת התרופה הוא כפתילות לנרתיק, קרם ותמיסה לעור. המינון הנהוג לקלוטרימאזול הוא 1–2 פעמים ביום כקרם לנרתיק או פעם ביום לפני השינה כפתילות לנרתיק או 2–3 פעמים ביום כתמיסה וקרם לעור.

זמן הטיפול הממוצע בזיהומי עור פטרייתיים נע בין 2–3 שבועות. על מנת למנוע הישנות הזיהומים הפטרייתיים, בעיקר ברגליים, יש להמשיך את הטיפול במשך שבועיים נוספים לאחר היעלמות סימני המחלה. אם אין הטבה לאחר 4 שבועות, יש לפנות לרופא.

## תופעות לוואי

כמו בכל תרופה, השימוש בקרם קלוטרימאזול עלול לגרום לתופעות לוואי בחלק מהמשתמשים. בזמן השימוש בתרופה, עלולות להופיע השפעות לוואי כגון: גירוי קל, הרגשת חום ועקצוץ באזור המטופל. תופעות אלו חולפות בדרך כלל תוך זמן קצר לאחר תקופת ההסתגלות לתכשיר.

יש להפסיק את השימוש ולפנות לרופא אם מופיעות תופעות הלוואי הבאות: רגישות יתר כמו גירוד, אדמומיות, נפיחות, קילופי עור (נדיר).

## קישורים חיצוניים

קטגוריה:תרופות נוגדות פטריות
קטגוריה:תרופות לפי א'-ב'
מוקדמות יורו 1960

**מוקדמות יורו 1960** הוא טורניר כדורגל שנערך באירופה בין ספטמבר 1958 ליוני 1960, ובמסגרתו התמודדו 17 נבחרות לאומיות החברות באופ"א על ארבעה מקומות בטורניר הבכורה של אליפות אירופה בכדורגל, יורו 1960, שנערך בצרפת.

טורניר המוקדמות כולו התנהל בשיטת בית-חוץ, ללא שימוש בחוק שערי חוץ. 17 נבחרות נרשמו לטורניר, ממנו נעדרו מספר נבחרות בולטות כגון , ,  ו. על מנת להדיח נבחרת אחת ולהגיע ל-16 נבחרות שיתמודדו בשלב שמינית הגמר, נבחרו  ו להתמודד ביניהן בסיבוב מוקדם. אמנם, מספר משחקי שמינית גמר כבר שוחקו עוד בטרם שוחק הסיבוב המוקדם, כך שהמשחק הראשון אי פעם במסגרת מוקדמות אליפות אירופה התקיים ב-28 בספטמבר 1958, ובו אירחה  את  וגברה עליה 3-1. טורניר המוקדמות הסתיים לאחר שלב רבע הגמר, וארבע הנבחרות שצלחו את השלב העפילו לטורניר הגמר. מתוך הארבע, נבחרה צרפת לארח את הטורניר. 
## נבחרות שהעפילו
thumb|

## הסיבוב המוקדם
### סיכום

### משחקים

## שמינית הגמר
### סיכום

### משחקים

----

----

----

----

----

----

----

## רבע הגמר
### סיכום

### משחקים

----

----

## קישורים חיצוניים

* מוקדמות יורו 1960 באתר RSSSF
## הערות שוליים

קטגוריה:אליפויות אירופה בכדורגל
קטגוריה:תחרויות כדורגל ב-1958
קטגוריה:תחרויות כדורגל ב-1959
קטגוריה:תחרויות כדורגל ב-1960
דרור מרמור

**דרור מרמור** (נולד ב-27 באוגוסט 1973) הוא עיתונאי ישראלי.
החל מאוקטובר 2021 מכהן כסגן עורך העיתון הכלכלי גלובס. במרץ 2020 מונה לעורך הנדל"ן בקבוצת ידיעות אחרונות (כלכליסט, ממון, ynet כלכלה). בעבר היה עורך מוסף הנדל"ן של גלובס וכתב שוק ההון והנדל"ן במעריב. בקיץ 2018 מונה לעורך האתר המערכתי של "מרכז הנדל"ן" וכמו כן שימש פרשן כלכלי וכותב טור בעיתון מקור ראשון.

מרמור בעל תואר ראשון בכלכלה ובתקשורת מאוניברסיטת תל אביב ובית ספר כותרת, ותואר שני במינהל עסקים (MBA) עם התמחות במימון מאוניברסיטת בר-אילן. מרמור מרצה בקריה האקדמית אונו בקורס סיכוני נדל"ן. בעבר לימד אסטרטגיות בשיווק נדל"ן במכון פישמן של האוניברסיטה העברית, בתוכנית להב - פיתוח מנהלים באוניברסיטת תל אביב ועוד.

## חיים אישיים
מרמור למד בישיבת הר עציון. נשוי ליעל מרמור, שופטת בבית משפט השלום ובתו של מנחם דומב. הם הורים לחמישה ילדים ומתגוררים בפתח תקווה.

## קישורים חיצוניים

* ארכיון כתבות בנושא דרור מרמור, באתר גלובס
* ארכיון כתבות בנושא דרור מרמור, באתר מקור ראשון
*עמוד כותב של דרור מרמור, באתר מרכז הנדל"ן
* 

## הערות שוליים

קטגוריה:עורכים ישראלים
קטגוריה:סגל מעריב
קטגוריה:סגל גלובס
קטגוריה:בוגרי ישיבת הר עציון
קטגוריה:בוגרי כותרת - בית ספר לעיתונאות ולתקשורת
קטגוריה:בוגרי אוניברסיטת תל אביב
קטגוריה:סגל הקריה האקדמית אונו
קטגוריה:ישראלים שנולדו ב-1973
הארמייה ה-11 (האימפריה הגרמנית)

ממוזער|ימין|מטה הארמייה עם הקייזר וילהלם השני באפריל 1915
**הארמייה ה-11** הייתה ארמייה גרמנית שפעלה במלחמת העולם הראשונה בחזית המזרחית, ובמערכה בבלקן.

## היסטוריה
### הקמה ראשונה
הארמייה ה-11 הוקמה ב-9 במרץ 1915 תחת פיקודו של מקס פון פבק ויועדה ללחימה בחזית המערבית, אך לאחר שהחזיקה זמן קצר את הקו בקרב איפר השני, הוחלט להעבירה לחזית המזרחית לצורך הלחימה בגליציה. ב-27 במרץ 1915 מונה פון פבק למפקד הארמייה הראשונה, ובמקומו מונה אוגוסט פון מקנזן למפקד הארמייה. במהלך קיץ 1915 השתתפה הארמייה במתקפת גורליצה-טרנוב, וב-8 בספטמבר 1915 פורקה הארמייה.

### הקמה שנייה
ב-23 בספטמבר 1915 הוקמה הארמייה ה-11 מחדש בפיקודו של מקס פון גלוויץ, לצורך המערכה בבלקן. הארמייה פעלה יחד עם הארמייה האוסטרו-הונגרית השלישית והארמייה הבולגרית הראשונה, כחלק מקבוצת הארמיות מקנזן, וכבשו את סרביה ואת מונטנגרו.

לאחר מכן לחמה הארמייה בחזית המקדונית, כנגד כוחות מדינות ההסכמה. ב-16 באפריל 1916 עבר פון גלוויץ לפקד על קבוצת קרב בקרב ורדן, ובמקומו מונה גנרל ארנולד פון וינקלר. ב-5 ביוני 1917 עבר פון וינקלר לפקד על הקורפוס ה-1, ובמקומו מונה גנרל קונו פון שטויבן שפיקד על הארמייה עד לסיום המלחמה.

ב-14 בספטמבר 1918 פתחו כוחות מדינות ההסכמה בפיקודו של הגנרל הצרפתי לואי פראנשה ד'אספרה במתקפת הוארדאר במטרה להכריע את החזית המקדונית. עיקר המאמץ רוכז נגד הארמייה ה-11 בפיקודו של פון שטויבן והארמייה הראשונה של צבא בולגריה בפיקודו של סטפן נרזוב. הבולגרים קרסו בשלבים הראשונים של המתקפה ופון שטויבן הסיג את כוחותיו עד לעיר ניש בסרביה. ב-12 באוקטובר הוכנעו הגרמנים על ידי הארמייה הסרבית הראשונה ונסוגו לכיוון בלגרד. פון שטויבן חילק את הארמייה לשני קורפוסים ה-61 וה-62 והם המשיכו בנסיגה מסודרת צפונה וב-11 בנובמבר הגיעו לעיר סולנוק בהונגריה והניחו את נשקם.

לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה ה-11 ב-7 בינואר 1919.

## סדר הכוחות
### 1 במאי 1915
במתקפת גורליצה-טרנוב ב-1 במאי 1915, כללה הארמייה את היחידות הבאות:

### 6 באוקטובר 1915
בכיבוש סרביה ב-6 באוקטובר 1915, כללה הארמייה את היחידות הבאות:

### 14 בספטמבר 1918
במתקפת הווארדאר ב-14 בספטמבר 1918, כללה הארמייה את היחידות הבאות:

## מפקדים
### הקמה ראשונה
* מקס פון פבק (9 במרץ 1915 – 16 באפריל 1915)
* אוגוסט פון מקנזן (16 באפריל 1915  8 בספטמבר 1915)

### הקמה שנייה
* מקס פון גלוויץ (23 בספטמבר 1915 – 16 באפריל 1916)
* ארנולד פון וינקלר (16 באפריל 1916 – 5 ביוני 1917)
* קונו פון שטויבן (5 ביוני 1917 – 7 בינואר 1919)

## ראו גם
* החזית המזרחית במלחמת העולם הראשונה
* הארמייה ה-11 (ורמאכט)

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה
## הערות שוליים

קטגוריה:ארמיות גרמניות במלחמת העולם הראשונה
הארמייה ה-12 (האימפריה הגרמנית)

**הארמייה ה-12** הייתה ארמייה גרמנית שפעלה במלחמת העולם הראשונה בחזית המזרחית.

## היסטוריה
הארמייה ה-12 הוקמה ב-7 באוגוסט 1915 תחת פיקודו של מקס פון גלוויץ, והשתתפה בשלב השני של מתקפת גורליצה-טרנוב. הארמייה לחמה במהלך הנסיגה הגדולה הרוסית, וכבשה את ורשה. ב-22 בספטמבר 1915 הועבר פון גלוויץ לפקד על הארמייה ה-11 במהלך המערכה בבלקן, ובמקומו מונה מקס פון פבק למפקד הארמייה. ב-9 באוקטובר 1916 מונה פון פבק למפקד הארמייה השמינית, ובעקבות כך פורקה הארמייה ויחידותיה צורפו לארמייה השמינית.

## סדר הכוחות
### 7 באוגוסט 1915
בעת הקמת הארמייה ב-7 באוגוסט 1915, כללה הארמייה את היחידות הבאות:

## מפקדים
* מקס פון גלוויץ (7 באוגוסט 1915 - 22 בספטמבר 1915)
* מקס פון פבק (22 בספטמבר 1915 - 9 באוקטובר 1916)

## ראו גם
* החזית המזרחית במלחמת העולם הראשונה
* הארמייה ה-12 (ורמאכט)

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
פלגת הארמייה C (האימפריה הגרמנית)

**פלגת הארמייה C** הייתה פלגת ארמייה גרמנית שפעלה במלחמת העולם הראשונה בחזית המערבית.

## היסטוריה
ב-18 בספטמבר 1915 הוקמה פלגת הארמייה C, בפיקודו של גנרל הרמן פון שטרנץ. פלגת הארמייה הגנה באזור לורן, משמאל לארמייה החמישית. ב-4 בפברואר 1917 פרש פון שטרנץ מתפקידו, ובמקומו מונה למפקד הארמייה גנרל מקס פון בהן. ב-5 במרץ 1917 מונה פון בהן למפקד הארמייה השביעית, ובמקומו מונה גנרל גאורג פוקס. ב-9 בנובמבר 1918 פרש גנרל פוקס מתפקידו, ובמקומו מונה גנרל אדוארד פון בלו שפיקד על פלגת הארמייה עד לסיום המלחמה.

ב-11 בנובמבר 1918 עם שביתת הנשק, פורקה פלגת הארמייה.

## סדר הכוחות
### 18 בספטמבר 1914
בעת הקמתה, כללה פלגת הארמייה את היחידות הבאות:

### 30 באוקטובר 1918
בסוף המלחמה, כללה פלגת הארמייה את היחידות הבאות:

## מפקדים
* הרמן פון שטרנץ (18 בספטמבר 1914 - 4 בפברואר 1917)
* מקס פון בהן (4 בפברואר 1917 - 5 במרץ 1917)
* גאורג פוקס (5 במרץ 1917 - 9 בנובמבר 1918)
* אדוארד פון בלו (9 בנובמבר 1918 - 11 בנובמבר 1918)

## ראו גם
* החזית המערבית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
פלגת הארמייה לאוונשטיין (האימפריה הגרמנית)

**פלגת הארמייה לאוונשטיין** הייתה פלגת ארמייה גרמנית שפעלה במלחמת העולם הראשונה בחזית המזרחית.

## היסטוריה
ב-22 באפריל 1915 הוקמה פלגת הארמייה לאוונשטיין בפיקוד אוטו פון לאוונשטיין, שכללה את קורפוס המילואים ה-39, קורפוס הפרשים ה-1, וכוח מאולתר בפיקודו של פריץ מקסימיליאן פון פפריץ. פלגת הארמייה השתתפה במתקפת גורליצה-טרנוב באגף הצפוני, וסייעה בכיבוש קורלנד.

ב-26 במאי 1915 הוקמה על בסיס פלגת הארמייה ארמיית הניימן, בפיקוד אוטו פון בלו.

## סדר הכוחות
### 22 באפריל 1915
בעת הקמתה, כללה פלגת הארמייה את היחידות הבאות:

## ראו גם
* החזית המזרחית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
פלגת הארמייה B (האימפריה הגרמנית)

**פלגת הארמייה B** הייתה פלגת ארמייה גרמנית שפעלה במלחמת העולם הראשונה בחזית המזרחית.

## היסטוריה
ב-19 בספטמבר 1914 הוקמה פלגת הארמייה B, בפיקודו של גנרל הנס גדה. פלגת הארמייה הגנה באזור אלזס, במקום הארמייה השביעית שהועברה צפונה. ב-3 בספטמבר 1916 פרש גדה מתפקידו עקב מחלה קשה, ובמקומו מונה למפקד הארמייה גנרל אריך פון גינדל שפיקד על פלגת הארמייה עד לסיום המלחמה.

ב-11 בנובמבר 1918 עם חתימת הסכם שביתת הנשק, פורקה פלגת הארמייה.

## סדר הכוחות
### 30 באוקטובר 1918
בסוף המלחמה, כללה פלגת הארמייה את היחידות הבאות:

## מפקדים
* הנס גדה (19 בספטמבר 1914 - 3 בספטמבר 1916)
* אריך פון גינדל (3 בספטמבר 1916 - 11 בנובמבר 1918)

## ראו גם
* החזית המערבית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
אליעזר כדורי

הברון **אליעזר "אלי" סילאס כדורי** (באנגלית: **Elly Kadoorie**;  1867 – 2 באוגוסט 1944) היה מפקד במסדר האימפריה הבריטית, נדבן, בן למשפחה יהודית עשירה מבגדאד, שהייתה בעלת עסקים שונים במזרח הרחוק.

## קורות חיים
אחיו הבכור היה הברון אליס כדורי. משפחתו הייתה משפחה יהודית-עיראקית מבגדאד, שהיגרה לבומביי (מומבאי) שבהודו באמצע המאה ה-18.

כדורי הגיע לשאנגחאי מבומביי ב-1880 כאחד העובדים של החברה היהודית-ספרדית דוד ששון ובניו. לאחר כמה שנים הוא צבר סכום גדול של כסף ופתח חברות גם בשאנגחאי וגם בהונג קונג. הוא הפך לבעל המניות הגדול ביותר בחברת ייצור החשמל ההונג-קונגית, China Light and Power - CLP. בשני העשורים שלאחר מכן התעשרו האחים כדורי והצליחו בתחומי הבנקאות, במטעי גומי, שירותי כוח חשמלי, ובנדל"ן, והחזיקו בחלק גדול מהמניות של מלונות הונג קונג.

האחים גם תרמו מכספם לקהילה היהודית בהונג קונג ולמספר מוסדות יהודיים ולא יהודיים ברחבי העולם. כדורי סייע להעברת כספי עזבונו של אחיו אליס כדורי למען הקמת בית הספר החקלאי כדורי בארץ ישראל.

נישא ללורה כדורי לבית מוקטאי, בת למשפחה יהודית עשירה מלונדון ששורשיה ביהודים שגורשו מפורטוגל. בניהם הם הברון לורנס כדורי והברון הוראס כדורי.

ב-1942, כדורי נלקח מביתו בשאנגחאי למחנה ריכוז לאזרחים זרים. הוא מת בכלא ב-1944.

הקברים של כדורי ושל אשתו, לורה כדורי, ממוקמים ב-"Song Qingling Memorial Park" שבשאנגחאי ופתוחים למבקרים. המצבה של קברם נמצאת בין 4 קברים יהודים בשאנגחאי שנשארו שלמים ולא נהרסו בזמן מהפכת התרבות בסין.

## לקריאה נוספת

* Jonathan Kaufman, **The Last Kings of Shanghai: The Rival Jewish Dynasties That Helped Create Modern China**, Viking, 2020

## הערות שוליים

אליעזר
קטגוריה:אצולה יהודית בריטית
קטגוריה:אנשי עסקים יהודים סינים
קטגוריה:נדבנים יהודים סינים
קטגוריה:פעילים ציונים בסין
קטגוריה:מפקדים במסדר האימפריה הבריטית
קטגוריה:ילידי 1867
קטגוריה:סינים שנפטרו ב-1944
פלגת הארמייה גרונאו (האימפריה הגרמנית)

**פלגת הארמייה גרונאו** הייתה פלגת ארמייה גרמנית שפעלה במלחמת העולם הראשונה בחזית המזרחית.

## היסטוריה
ב-18 בספטמבר 1916 הוקמה פלגת הארמייה גרונאו בפיקוד הנס פון גרונאו, על בסיס קורפוס המילואים ה-41, והיוותה סיוע לארמיית הבוג.

ב-27 במרץ 1918 פורקה פלגת הארמייה, בעקבות הסכם ברסט-ליטובסק.

## ראו גם
* החזית המזרחית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
המשחקים הפאראלימפיים ריו דה ז'ניירו (2016)

**המשחקים הפאראלימפיים בקיץ 2016** הם המשחקים הפאראלימפיים ה-15 שנערכו בריו דה ז'ניירו, ברזיל בין התאריכים 7 בספטמבר ל-18 בספטמבר. זו הפעם הראשונה שהמשחקים הפאראלימפיים נערכים בדרום אמריקה.

## מכרז

## תחרויות
### ענפי הספורט
במשחקים הפאראלימפיים ב-2016 נערכו תחרויות ב-24 ענפי ספורט שונים.

במהלך תחרות נהרג בתאונה בהמן גולברנז'אד, זו הייתה הפעם הראשונה מאז 1960 שספורטאי נהרג במהלך אולימפיאדה.

## מדליות

טטיאנה מקפאדן זכתה ב-6 מדליות מהם 4 זהב.

## ראו גם
* ישראל במשחקים הפאראלימפיים ריו דה ז'ניירו (2016)
* אולימפיאדת ריו דה ז'ניירו (2016)

## קישורים חיצוניים

* 
* האתר הרשמי של המשחקים הפאראלימפיים באתר אולימפיאדת ריו דה ז'ניירו 2016

## הערות שוליים

*
קטגוריה:ריו דה ז'ניירו: תחרויות ספורט
קטגוריה:תחרויות ספורט בברזיל
קטגוריה:2016 בספורט
קטגוריה:2016 בברזיל
פרנססק בטנקורט

**פרנססק "סיסקו" בטנקורט אי קוסינרו** (בקטלאנית: **Francesc "Cisco" Betancourt i Cocinero**, לעיתים נקרא בשם הספרדי "פרנסיסקו" (Francisco); נולד ב-4 בפברואר 1913 בברצלונה שבספרד, נפטר ב-28 במרץ 1998 בברצלונה) היה כדורגלן ומאמן קטלאני-ספרדי. במהלך קריירת המשחק שלו, שנפרסה על שנות ה-30 וה-40 של המאה ה-20, שיחק בשורות מספר קבוצות בקטלוניה, הבולטת שבהן היא ברצלונה; בטנקורט היה השחקן השחור הראשון בהיסטוריית המועדון. לאחר פרישתו ממשחק עסק באימון קבוצות קטלאניות.

## קריירה
בטנקורט הוא בן לאם קטלאנית ואב קובני שהיגר לברצלונה. בטנקורט החל לשחק כבר בילדותו בקבוצה הקטנה אתלטיק פורטפיינק. בטנקורט שיחק בעמדת הקיצוני הימני ועיקר משחקו התבסס על זריזות וגמישות. את צעדיו המקצועיים הראשונים עשה כבר בגיל 15, בקבוצה גראסיה. ב-1931 הצטרף לבדאלונה ששיחקה בליגה השלישית. ב-1934 עזר לקבוצה להעפיל לליגה השנייה, ובעונת 1935/1936 הגיעה הקבוצה להישג השיא שלה בליגות הספרדיות, מקום 4 בליגה השנייה. בתום העונה פרצה מלחמת האזרחים הספרדית, שהשביתה את הפעילות הספורטיבית למשך 3 שנים. לאחר המלחמה עבר לסבדל, שם שיחק במשך שנתיים.

בקיץ 1942, כשהיה בן 29, הגשים את חלומו וחתם במדי ברצלונה, הבכירה בקבוצות קטלוניה ואחת מהבכירות בכדורגל בספרד. בברצלונה שיחק בטנקורט תחת המאמן חואן חוסה נוגס. הופעת הבכורה שלו במועדון הייתה גם הופעתו הראשונה בליגה הספרדית - בקלאסיקו נגד ריאל מדריד ב-27 בספטמבר, בו הפסידה ברצלונה 3-0. במשחקו השני בליגה הספרדית, בניצחון 5-2 על גרנדה ב-27 בדצמבר הבקיע בטנקורט שער ליגה ראשון. בטנקורט מיעט לשחק במדי ברצלונה והיה בעיקר שחקן מחליף. בעונתו הראשונה שותף ב-4 משחקי ליגה נוספים, בהם לא הבקיע שער נוסף. בעונתו השנייה שותף ב-6 משחקים והבקיע פעמיים, צמד בניצחון 3-1 על ריאל אוביידו ב-26 במרץ 1944. בסך הכול לקח חלק ב-27 משחקים רשמיים, בהם כבש 11 שערים. משחקו האחרון במדי ברצלונה היה גם הוא נגד ריאל מדריד, ב-9 באפריל 1944.

ב-1944 עזב בטנקורט את ברצלונה והצטרף לקונסטאנסיה. כעבור שנה עבר לז'ירונה, וכעבור שנה נוספת עבר למרטינק. במרטינק, בה שיחק במשך 4 שנים, היה שחקן-מאמן. ב-1950 שיחק במשך מספר משחקי ידידות בקבוצות מולינזה, שם שיתף פעולה עם עמיתו לקבוצה בברצלונה ז'וזפ ראיק, וטארגה, לפני שחזר לקבוצת נעוריו בדאלונה. בטנקורט שיחק בבדאלונה במשך שנה, לפני שפרש ממשחק בגיל 39.

כקטלאני, השתתף בטנקורט במשחקי ידידות של נבחרת קטלוניה, בין 1936 ל-1942. בשל מחסור במידע מהימן, לא ידועה כמות המשחקים המדויקת.

גם לאחר פרישתו ממשחק, המשיך בטנקורט לעסוק בתחום הכדורגל, והוא אימן מספר קבוצות בקטלוניה - מטרו, קלוב אירופה, אתלטיק סיוטאדלה, פלמוס, ריפול וסאנט קוגט. במקביל, השתתף במשחקי קבוצת הוותיקים של ברצלונה. ב-1965 קיבל מהתאחדות הכדורגל הקטלאנית את מדליית "מצוינות הספורט" על תרומתו לתחום הכדורגל.

## קישורים חיצוניים

* Betancourt, el color del Barça, sport, 3.2.2014
* El Mundo Deportivo Hemeroteca, 29.3.1998, עמ' 20

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה
קטגוריה:ברצלונה: כדורגלנים
קטגוריה:מאמני כדורגל ספרדים
קטגוריה:ספרדים שנולדו ב-1913
קטגוריה:ספרדים שנפטרו ב-1998
מקאלאן

**מקאלאן (The Macallan)** היא מזקקת ויסקי סקוטי סינגל מאלט הנמצאת בספייסייד שבמוריי בצפון הרמה הסקוטית.

## היסטוריה
מזקקת מקאלאן הוקמה בשנת 1824 על ידי אלכסנדר רִיד והעסיקה בתחילת דרכה 7 עובדים אשר ייצרו כ-25,000 ליטר ויסקי, שנמכר בכדי חרס שהכילו 5 ליטרים.

בשנת 1845 בוטל המס על הזכוכית שהיה בסקוטלנד ואז הוחל שיווק בבקבוקי זכוכית.

לאחר שהלך ריד לעולמו בשנת 1847, הועברה המזקקה לבנו ולאחר שהבן נפטר התחלפו כמה בעלים עד שהמזקקה נרכשה על ידי ג'יימס סטיוארט, שהחל בה בתהליכי שיפור וייעול, שהמשמעותי שבהם הוא יישון הוויסקי הגולמי בחביות עץ אלון.

משנת 1968 נסחרה המזקקה בבורסה. חלק מהמניות נרכשו על ידי חברות אלכוהול גדולות, אך חלק מהמניות נשארו בבעלות עובדי המזקקה ותושבי הכפר בו נמצאת המזקקה.

בשנת 1999 נמכרה חברת 'היילנד דיסטילרס', שבבעלותה הייתה מזקקת מקאלאן ב-601 מיליון ליש"ט ל'קבוצת אדרינגטון' אשר שמרה על תהליך ייצור הוויסקי.

ביוני 2018 נפתחו המזקקה החדשה ומרכז המבקרים של מקאלאן באיסטר אלצ'יז.

## ייצור הוויסקי
מקאלאן הוא סינגל מאלט המשמש גם כמרכיב בייצור מותגי בלנדד מאלט, כגון שיבס ריגל.

הוויסקי מיוצר מזן אחד של שעורה הנקרא 'Golden Promise' ומשמרים.

בחברה כמאתיים עובדים, מהם מועסקים בייצור הוויסקי עצמו תשעה בלבד במשמרות סביב השעון כשבכל משמרת שני עובדים.

### "ששת עמודי היסוד"
המזקקה הכריזה על שישה עמודי יסוד ("The Six Pillars") - אבני המסד של תהליך ייצור:
# בית רוחני - בית איסטר אלצ'יז, בנין המזקקה המקורי, שהוא גם סמל המזקקה, אשר נבנה בשנת 1700 בלב אזור ההיילנד.
# דודי זיקוק קטנים - הזיקוק נעשה בדודי נחושת קטנים יחסית, בנפח 3,900 ליטר ובעלי צוואר נמוך, שגודלם וצורתם הייחודית מעניקים מגע מקסימלי עם הנחושת, ומספקים טעם עשיר, פירותי ומלא.
# "חיתוך" משובח - בחירת החיתוך המשובח והסלקטיבי ביותר של האלכוהול בזמן הזיקוק.
# חביות אלון ייחודיות - היישון, המעניק לוויסקי 80% מטעמו, נעשה בחביות עץ אלון מאמריקה ומספרד. המזקקה רוכשת חביות חדשות לחלוטין וקודם השימוש מיישנת בהם למשך שנה וחצי יינות שרי.
# צבע טבעי - יישון האלכוהול המזוקק בחביות עץ האלון מספק מגוון עשיר וטבעי של צבע, מאלון בהיר ועד מהגוני כהה. הצבע הטבעי נשאר קבוע לאורך זמן, בניגוד לתוספת צבע מלאכותית (קרמל) הדוהה מהר יחסית באור.
# אלכוהול שאין שני לו - המקום, התהליך, האנשים והתשוקה, מגדירים מומחיות ומורכבות שאין כדוגמתה.

## מותגים
מקאלאן נחשב לוויסקי יקר במיוחד ואף מחזיק בשיא גינס לוויסקי היקר ביותר שנמכר במכירה פומבית.

חלק ממותגי ויסקי מקאלאן הם:
* 12 Years Old
* 15 Years Old
* 18 Years Old
* 21 Years Old
* 25 Years Old
* 30 Years Old
* מילניום - 50 Years Old
* שנת 1961
* שנת 1949
* שנת 1926
* night on earth

## גלריה

קובץ:Macallan part of the production hall.jpg|חלק מאולם הייצור
קובץ:Macallan distillery model.jpg|דגם המזקקה והסבר תהליך הייצור
קובץ:Macallan Bottles Wall.jpg|קיר תצוגת בקבוקים במרכז המבקרים
קובץ:Macallan Easter Elchies House Built in 1700.jpg|בנין המזקקה המקורי, שהוא גם סמל המזקקה, נבנה בשנת 1700
קובץ:Macallan old distillery.jpg|המזקקה הישנה
קובץ:Macallan.jpg|בקבוק ויסקי מקאלאן


## קישורים חיצוניים

* 
* 
* 
* 
* 
* 
* 

## הערות שוליים

קטגוריה:ויסקי סקוטי
קטגוריה:סינגל מאלט ויסקי
משאנה דולנה

**משאנה דולנה** (בפולנית: **Mszana Dolna** ביידיש: **אמסאנע**) היא עיירה במחוז לימנובה שבפרובינציית פולין קטן בפולין, בה התקיימה עד השואה קהילה יהודית.

## תולדות היישוב
היישוב נזכר לראשונה בשנת 1365, ומספר עשורים לאחר מכן הוענקו לו זכויות עיר. במהלך פלישת האימפריה השוודית לאזור באמצע המאה ה-17 נשרפו כל בתי היישוב.

בחלוקת פולין הראשונה בשנת 1772 נכלל היישוב בתחום ממלכת הבסבורג, ובשנת 1918 נכלל בשטח הרפובליקה הפולנית השנייה.

## יהודי משאנה דולנה
ממוזער|בית הקברות היהודי במשאנה דולנה.
בין מלחמות העולם נמנו בעיירה כ-800 יהודים, כשליש מתושביה, והתקיימה בה פעילות ציונית.

בתחילת ספטמבר 1939 נכבשה העיירה בידי הגרמנים, ואלו שדדו את רוב בתי היהודים בה, והטילו על בני הקהילה גזירות שונות, ובהן חובת ענידת סרט זרוע.

ביולי 1941 רוכזו קרוב ל-1,000 יהודי העיירה והפליטים היהודים שהגיעו אליה בגטו שהוקם בה, אשר עקב סגירת שעריו בנובמבר 1941 התפתחו בו תנאי רעב, תוך שהגרמנים הוציאו להורג יהודים שנתפסו בהברחת מזון. בזמן פעילות הגטו גויסו הגברים היהודים בו לעבודות כפייה במחצבות הסמוכות לעיירה, תוך רצח עשרות יהודים מעת לעת, והטלת תשלומי כופר על הקהילה.

ב-19 באוגוסט 1942 נערכה ביושבי הגטו שבעיירה סלקציה. למעלה מ-900 איש נורו בידי אנשי גסטאפו בשטחו של בית חרושת מקומי, וכ-80 צעירים הועברו למחנה עבודה בלימנובה הסמוכה, ושם נרצחו ב-5 בנובמבר 1942 עם חיסול המחנה.

## קישורים חיצוניים

* 
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
ארנולד פון וינקלר

**ארנולד פדור אלואיס מריה גוסטב פון וינקלר** (בגרמנית: **Arnold Feodor Alois Maria Gustav von Winckler**, שהיה ידוע בכינויו **ארנולד פון וינקלר**; 17 בפברואר 1856 – 17 ביולי 1937) היה גנרל גרמני, שפיקד על כוחות בחזית המערבית ובחזית המזרחית.

## ביוגרפיה
### תחילת הקריירה
פון וינקלר נולד ב-17 בפברואר 1856 בנייסה שהשתייכה לממלכת פרוסיה, לאוואלד פדור פון וינקלר שהיה גנרל-לויטננט בצבא הפרוסי, ולמארי ארנסטין קרולינה אוטלי אדלהייד לבית פון ריינבאבן, שהייתה אחות של גנרל אלברט פון ריינבאבן. ב-1873 התגייס לצבא הפרוסי והתקדם בסולם הפיקוד, וב-1912 מונה למפקד דיוויזיית המשמר ה-2.

### מלחמת העולם הראשונה ואחריתו
עם פרוץ מלחמת העולם הראשונה היה פון וינקלר מפקד דיוויזיית המשמר ה-2 שהייתה חלק מהארמייה הראשונה, לחם בחזית המערבית, ונטל חלק בקרבות מונס, לה קאטו, ובקרב על המארן. באביב 1915 השתתף פון וינקלר עם הדיוויזיה שבפיקודו במתקפת גורליצה-טרנוב, וב-29 ביוני 1915 מונה למפקד קורפוס המילואים ה-41. ב-11 בספטמבר 1915 מונה פון וינקלר למפקד קורפוס המילואים ה-4, במקום גנרל הנס פון גרונאו שהחליפו בפיקוד על קורפוס המילואים ה-41, והשתתף עמו במערכה לכיבוש סרביה. ב-27 בנובמבר 1915 קיבל פון וינקלר את עיטור הפור לה מריט, וב-16 באפריל 1916 מונה למפקד הארמייה ה-11 בחזית המקדונית. ב-5 ביוני 1917 מונה פון וינקלר למפקד הקורפוס ה-1, וב-15 ביוני קיבל תוספת עלי אלון לעיטור הפור לה מריט. פון וינקלר השתתף בבלימת מתקפת קרנסקי כחלק מהארמייה האוסטרו-הונגרית השנייה, ולאחר מכן השתתף בכיבוש מזרח גליציה. ב-25 בפברואר 1918 מונה פון וינקלר למפקד קורפוס המילואים ה-25, והשתתף עמו במתקפת האביב הגרמנית, ובכלל זה בקרב השני על המארן. לאחר שביתת הנשק בנובמבר 1918 פרש פון וינקלר לביתו.

פון וינקלר נפטר בבאד פריינוואלדה ב-17 ביולי 1937 והוא בן 81 שנים.

## משפחתו
פון וינקלר היה נשוי לולדה פון ולקה-שולדט, בתם של פרדיננד-אוסקר פון ולקה-שולדט ומרי לפר, ממנה היו לו 2 בנים.

## ראו גם
* הקיסרות הגרמנית במלחמת העולם הראשונה

## קישורים חיצוניים

קטגוריה:גנרלים בצבא הקיסרות הגרמנית
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:גרמנים שנולדו ב-1856
קטגוריה:גרמנים שנפטרו ב-1945
סון יאפאנג

**סון יאפאנג** (בסינית פשוטה:  **孙亚芳**; בסינית מסורתית: **孫亞芳**) היא מהנדסת סינית ויושבת הראש של חברת "וואווי" הסינית מאז 1999. ב-2014 היא הגיעה למקום ה-81 ברשימת הנשים החזקות בעולם של מגזין "פורבס".

## רקע
סון למדה תואר ראשון באוניברסיטה למדעים אלקטרוניים וטכנולוגיה של סין. ב-1982, היא התחילה לעבוד כטכנאית ב"יצרנית הטלוויזיות שין פיי". ב-1985 עבדה כמהנדסת במכון המחקר של בייג'ינג לטכנולוגית תקשור. היא התחילה את הקריירה שלה ב-Huawei ב-1989 והפכה ליושבת הראש של החברה ב-1999.

דיווח של ה-CIA מ-2011 מציין שסון עבדה עבור המשרד לביטחון הסיני, וקישר אותה לצבא הסיני.

## פרסים
במאי 2012 קיבלה את הפרס "WTISD" מאיגוד הטלקומוניקציה הבינלאומי. וב-2014 היא הגיעה למקום ה-81 ברשימת הנשים החזקות בעולם של מגזין פורבס.

## קישורים חיצוניים

* 
* סון יאפאנג, באתר חברת Huawei

## הערות שוליים

קטגוריה:מהנדסות
קטגוריה:סינים
קטגוריה:ילידות 1955
קטגוריה:סינים שנולדו ב-1955
כדורעף במשחקים הפאראלימפיים

[שמאל|ממוזער|250px|כדורעף נכים בישיבה. הולנד נגד יפן בטורניר הנשים ב[המשחקים הפאראלימפיים לונדון (2012)]]

טורניר **כדורעף נכים** מתקיים במסגרת המשחקים הפאראלימפיים מהמשחקים הפאראלימפיים טורונטו (1976) ועד היום. הטורניר נערך בתחילה בעמידה ומהמשחקים הפאראלימפיים ארנהם (1980) נוסף גם טורניר כדורעף נכים בישיבה. טורניר כדורעף נכים בעמידה האחרון נערך ב ומאז מתקיים רק טורניר כדורעף בישיבה. טורניר לנשים החל מהמשחקים הפאראלימפיים אתונה (2004).

## מדליות במשחקים הפאראלימפיים בכדורעף בעמידה

## מדליות במשחקים הפאראלימפיים בכדורעף בישיבה

## קישורים חיצוניים

קטגוריה:המשחקים הפאראלימפיים
קטגוריה:ספורט נכים
פאראלימפיים